STATVTVM est, vt paulo antequam iam dicta Missa incipiatur, ad inuitandum eos, qui extra Ecclesiam, per loca diuersa hora illa dispersi sunt, priuatis diebus aliquanto diutius duo signa pulsentur. Causa instituti huius fuit, quia, vt præfatus sum, horis Missam præcedentibus, per obedientias,  per opera diuersa dispersi fratres, tempore quo Missa cantabatur ignorabant,  sæpe iam ea consummata, necdum cœptam esse putabant. Vnde ne vel ipsi tam lucrosam animæ horam hac ignorantia amitterent,  laici extra manentes, aut peregrini vndecunque conuenientes, tempus illius solemnis Missæ ignorare possent, decretum est, vt tali signo vniuersi studiosi pariter ac desides ad conueniendum admonerentur.